Agori

▾1.

> "*Agorierne, eller landsbyboere, fra Bara Magnas verden er en hårdfør, selvstændig art. På et sted, hvor hver dag er en kamp for overlevelse, har de lært at bruge det, de har omkring sig, og stole på deres forstand.*"
> — Fortælleren, *The Fall of Atero*
>
>

**Agorierne** (eng. *the Agori*) er en art, der stammer fra Spherus Magna.

## Historie

### Tidlig historie

Agorierne levede oprindeligt på Spherus Magna og var en folkerig art på planeten. De organiserede sig i et stammesystem og blev regeret af de Store Væsener. Disse stammer talte mindst otte: Ildstammen, Vandstammen, Junglestammen, Isstammen, Klippestammen, Sandstammen, Jordstammen og Jernstammen.

For 150.000 år siden hjalp nogle Agorier de Store Væsener med at bygge en enorm mekanoid.

Eftersom de var uvillige til at lede befolknigen, udvalgte de Store Væsener seks krigere og én Skrall af lederklassen fra de mest folkerige stammer og gav dem elementkræfter, hvilket skabte Elementherrerne.

Elementherrerne blev med tiden ledere af stammerne og havde kommandoen over landsbybeboerne.

For 103.000 år siden blev Jernstammen ramt af en mystisk pest og blev reduceret til blot få medlemmer. Agorierne undgik disse medlemmer af frygt for, at de stadig kunne bære sygdommen.

Efter opdagelsen af ​​energifyldt protodermis, begyndte Elementherrerne at sende deres stammer for at kæmpe om kontrol over den. De fleste Agorier deltog ikke i krigen og fungerede som moralsk støtte til deres stammes krigere.

### Bota Magna

Efter Splintringen, der ødelagde planeten og afsluttede krigen, blev en række Agorier fra alle stammer, men især Junglestammen, strandet på det planetariske fragment af Bota Magna. Disse Agorier brugte de naturlige ressourcer fra planter og træ, som var til rådighed, til at fremstille rustninger og våben til deres brug.

### Bara Magna

Efter Splintringen blev Elementherrerne fanget, og et stort antal Agorier blev isoleret på Bara Magna. For at forhindre globale kampe skabte Agorierne fra ​​Ild-, Vand-, Is- og Junglestammerne et socialt system, som indebar at hyre Glatorianere for de forskellige stammer, som ville kæmpe i arenaer, og stammen, der hyrede sejrherren, fik adgang til alle de ressourcer, der var omstridte. Landsbyerne vedtog også et demokratisk styresystem.

På Bara Magna begyndte Zeskerne, Agorier fra Sandstammen, at degenererede til en mere primal tilstand sammen med Glatorianerne i deres stamme.

Bara Magna-Agorier, der rejste alene i ødemarkerne, blev ofte fanget af Benjægere eller Sahmad og solgt til Skrallerne som slaver. Mange af disse Agorier blev fængslet og tvunget til at arbejde i Roxtus med at reparere Skrallernes våben og rustninger.

#### Skrall-krigen

Mange Agorier rejste til Atero for at se den sidste Store Turnering. Under den første runde af turneringen invaderede Skrallerne arenaen og dræbte Glatorianere og Agorier. Det lykkedes adskillige Agorier at flygte og de vendte tilbage til deres landsbyer med nyheden.

Agorierne fortsatte med at følge det sociale system på trods af den lurende trussel fra Skrallerne. Under en planlagt kamp mellem Tarix og Vastus informerede en ny kriger, Mata Nui, de forsamlede Agorier om alliancen mellem Skrallerne og Benjægerne. Agorierne var tilbageholdende med at stole på den nytilkomne, men Ackar overbeviste dem om at tro på hans ord. Glatorianerne insisterede på at forene landsbyerne, og Agorierne gik i gang med at kombinere de strukturelle dele af landsbyerne for at skabe en Mega-Landsby. Raanu, lederen af Ildstammen, blev den overordnede leder af den nye by.

#### Slaget på Bara Magna

Snart vendte Mata Nui tilbage fra en rejse fra nord med en kraftkilde, beregnet til at drive den prototyperobot, som Mega-Landsbyen bestod af. Raanu gik til sidst med til at lade ham sætte energi til robotten, og Agorierne evakuerede sikkert fra byen, før Mata Nui tog kontrol over den.

Mata Nui advarede Agorierne om at søge ly, og Glatorianerne førte dem til nogle huler. Kort efter ankom Teridax og konfronterede sin modstander og løftede bjerget, der beskyttede Agorierne med den hensigt at tabe det ned på dem. Mata Nui blandede sig i hans plan, ødelagde bjerget og bad Agorierne om at flygte. Raanu begyndte derefter hurtigt at flytte sit folk østpå efter Ackars anmodning. Nogle Agorier forsøgte dog at hjælpe i kampen mod Teridax og hans håndlangere.

### Gendannelsen af Spherus Magna

Efter at Teridax var blevet besejret og Spherus Magna gendannet, sluttede Matoranerne, Toaerne og andre tidligere indbyggere af det matoranske univers sig til Agorierne på planeten for at begynde et nyt liv.

Toa Nuva Lewa, som var blevet transporteret til Bota Magna sammen med flere andre skabninger fra det matoranske univers, stødte på den indfødte Agori-befolkning. Men da han havde været i det sindssyge Store Væsens fæstning samtidig med at Mata Nui havde givet alle indbyggere fra det matoranske univers evnen til at forstå og tale agori, var Lewa ude af stand til at kommunikere med landsbybeboerne. Det lykkedes ham at formidle, at han var kommet fra fæstningen, hvilket fik dem til at blive fjendtlige over for ham.

Idet et nyt liv blev skabt med Matoranerne, havde Bara Magnas Agori-stammer problemer med at arbejde sammen efter så mange år som rivaler. Agorierne havde også blandede følelser over for Matoranerne, idet de nye indbyggere begyndte at bosætte sig. Toa Tahu og Glatorian Ackar og Kiina begyndte snart at arbejde på at løse disse stridigheder mellem Agorierne og Matoranerne.

### Alternative universer

#### Spherus Magnas alternative univers

På en alternativ Spherus Magna blev Agoriernes planet gendannet, og det matoranske univers' indbyggere sluttede sig til Agorierne i at leve på planeten.

## Evner og særpræg

Ligesom de fleste arter, der lever på Bara Magna, er Agorier født fuldstændig organiske. Da de fleste Agorier senere modificerer sig selv, har de i gennemsnit et forhold på 85 % organiske dele og 15 % mekaniske implantater. De har en metallisk knoglestruktur, samt hud. De har også et hjerte og en blodbane, hvis indhold pumpes rundt i deres krop af deres hjerte. Agorier er hårdføre arbejdere og kan er gode til at tilpasse sig ændringer. Den verden, de var fanget i efter katastrofen, der ødelagde planeten, gjorde dem meget kyniske, og de blev desillusionerede med mange aspekter af livet.

Agorierne er også meget ressourcestærke og udmærker sig i at reparere genstande. Men på grund af det store sociale skift, der fulgte efter Splintringen, har de mistet evnen til at skabe nye ting.

Agorier, på samme måde som de fleste af Spherus Magnas indfødte arter, inklusive Glatorianerne, er pattedyr. Som pattedyr er de i stand til biologisk reproduktion. De har også risikoen for at få hjertesygdomme og blive overvægtige. De har skabt en kultur, hvor de gifter sig med andre individer af deres art og stifter familie med dem.

## Kendte Agorier

* Atakus - En Klippestamme-Agori og en af Skrallernes tjenere
* Berix - En Vandstamme-Agori, der har specialiseret sig i at bjerge og reparere ødelagt udstyr
* Crotesius - En Ildstamme-Agori og en køretøjspilot i arenakampe
* Kirbold - En Isstamme-Agori, som hjalp med at forberede Arena Magna til den kommende Glatorianer-turnering
* Kirbraz - En Vandstamme-Agori, der kører Kaxium V3'eren
* Kyry - En Ildstamme-Agori, som hjalp med at forberede Arena Magna til den kommende Glatorianer-turnering
* Lein (afdød) - En Junglestamme-Agori, der åbnede en handelspost på Bota Magna for længe siden
* Metus - En Isstamme-Agori, som trænede og rekrutterede Glatorianere og promoverede arenakampe
* Raanu - En Ildstamme-Agori og leder af Vulcanus
* Sahmad - En Jernstamme-Agori, som kører Baranus V7'eren
* Scodonius - En Vandstamme-Agori, som kører Kaxium V3'eren og hjalp med at forberede Arena Magnaen til den kommende Glatorianer-turnering
* Tarduk - En Junglestamme-Agori, der specialiserer sig i skattejagt
* Agori-helten - En nomadisk Ildstamme-Agori, der hjalp Raanu med at skaffe hjælp til Vulcanus
* Zeskerne - Forhenværende Agorier fra Sandstammen, som degenerede til er mere primat stadie efter kataklysmen
* En Agori med blå- og guldfarvet rustning, som blev skræmt væk fra sin udsigtspost i Vulcanus af en Skrall
* En Agori med blågrøn- og rødfarvet rustning, som var tilstede i Vulcanus under Greshs kamp mod en Skrall
* En Agori med blå- og gråfarvet rustning, som Raanu hjalp med at flygte fra Atero, da Skrallerne angreb
* En Agori, der blev fanget af Skrallerne, derefter løsladt, så de kunne fanges af Benjægere
* Et antal Agorier, der blev dræbt i slaget om Atero(afdøde)
* Adskillige Agorier fra Isstammen, som var i besiddelse af en transport, der kørte mod Tajun og var bevogtet af Gelu
* Adskillige Agorier fra Vulcanus
	+ To Ild-Agorier, hvis transport Gresh og Gelu reparerede og eskorterede gennem et pas besat af Voroxer
	+ Adskillige Agorier, som Kiina lærte hvordan man skyder med Thornax-kastere
	+ En køkkenchef i den lokale kro
	+ Flere Agorier, som hjalp med at befæste landsbyen
* To Agorier, en fra Vandstammen, og en fra Junglestammen, som så et par arenakampe sammen med Metus og Raanu
* Isstammens forhenværende leder før dannelsen af Mega-Landsbyen
* Vandstammens forhenværende leder før dannelsen af Mega-Landsbyen
* Junglestammens forhenværende leder før dannelsen af Mega-Landsbyen
* Ildstammens leder før Raanu. Blev dræbt af en Vorox (afdød)
* Jernstammens forhenværende leder
* En kvindelig Jernstamme-Agori, som Sahmad elskede. Dræbt af Drømmepesten (afdød)
* En Agori fra Jernstammen, som var upåvirket af Drømmepesten og forsøgte at slutte sig til en anden stamme. Dræbt af vilde dyr (afdød)
* Over ét tusind Agorier fra Jernstammen, som Vastus ved et uheld dræbte under Kernekrigen (afdøde)
* To Agorier, der kæmpede mod en Rahkshi i slaget på Bara Magna
	+ En Agori, der blev slået ihjel af Nektann (afdød)
* Adskillige Agorier, der blev dræbt i slaget på Bara Magna (afdøde)
* Mange Agorier, der blev strandet på Bota Magna
	+ Adskillige Agorier fra Junglestammen. Deres rustningen og våben var en kombination af planter og metal
	+ Nogle Agorier, som levede i Den Nordlige Frost
* Enorme mængder af Agorier, der blev dræbt i Splintringen (afdøde)
* Adskillige Isstamme-Agorier, som blev dræbt af Baterraer i de sidste dage af Kernekrigen

## Social struktur og interaktioner

### Bara Magna

De fleste stammer har en Agori-leder, som er valgt af deres medstamme for 250-årige perioder. Lederen kan dog fjernes når som helst via en enstemmig afstemning i stammen. Glatorianere er ikke inkluderet i stemmesystemet. Raanu fik overordnet kommando over stammerne i Mega-Landsbyen.

Agorier, der begår mord, bliver forvist fra deres landsby. De, der begår mindre forbrydelser, får lov at blive, men må påtage sig nødvendige men farlige opgaver for landsbyen.

Agori giver lejlighedsvis Æresmærker til Agorier, som på en eller anden måde har hjulpet dem for at anerkende kamphandlinger og mod. Disse mærker viser Agorier og Glatorianere fra andre landsbyer den tillid, som Agorierne har givet bæreren.

Selvom de ikke kunne kæmpe på egen hånd i arenaer, fik Agorier lov til at slå sig sammen med en Glatorianer for at kæmpe. Agorier brugte også køretøjer til at kæmpe i arenaen. Som et resultat af arenakampene opmuntrede Agorier venskabelige forbindelser med hinanden.

## Sætoplysninger

Seks Agorier blev udgivet som små sæt i begyndelsen af ​​2009, hver bestående af tretten til sytten dele.

Agori-sæt kan bruges sammen med Glatorianer-sæt i én variant af BIONICLE-actionfigurspillet med to spillere, hvortil instruktioner var tilgængelige på BIONICLE.com. Agorien fungerer som et skjold for Glatorianeren, ligesom de gør i historien, og begge spillere affyrer deres Glatorianers Thornax-kaster mod modstanderens Agori for at fjerne den fra spillet. En spiller kan returnere deres Agori til spillet ved at affyre deres Glatorianers Thornax-kaster mod dens egen kanister. En spiller med en Agori i spil er i stand til at affyre sin Thornax-kaster to gange pr. tur.

Agorier optræder også som piloter i de store sæt Cendox V1, Kaxium V3 og Baranus V7. I disse sæt er de beregnet til brug med actionfigurspillets regler for køretøjs- og væsensæt i stedet for reglerne for Agori-sæt. I nogle køretøjssæt, som Cendox V1, er pilot-Agorien udstyret med sættets livstæller, mens livstykkerne er monteret på køretøjet i andre sæt.

## Citater

> "*Vi er kun Agorier! Vi vil ikke lægge os ud med en Glatorianer.*"
> — Raanu, *Legenden genopstår*
>
>

> "*Sandheden er, at vi bare er fredelige landsbyboer, der forsøger at overleve.*"
> — Metus, *Legenden genopstår*
>
>

## Trivia

* Udtrykket "Agori" var baseret på det lantinske substantiv *ager*, *agri* m., der betyder "gård."
* Agorierne blev brugt som skabelon af de Store Væsener til at skabe Matoranerne.
* Mange Agoriers stemmer blev indtalt af Mark Baldo i *BIONICLE: Legenden genopstår*.
* Agoriernes og Glatorianernes arter deler sandsynligvis en fælles forfader.
* "Agori" betyder "landsbyboer" på Agori-sproget.

## Referencer

1. ↑ "Official Greg Dialogue," side 330, opslag 12161. BZPower.

Please specify a comic to cite.
3. ↑ "Chat with Greg Farshtey," side 333, opslag 10018063. LEGO Message Boards.
4. ↑ "Chat with Greg Farshtey," side 888, opslag 14525489. LEGO Message Boards.
5. ↑ "Chat with Greg Farshtey," side 331, opslag 9985555. LEGO Message Boards.
6. ↑ 6,0 6,1 6,2 BZPower: Farshtey Feed, 16. januar 2009
7. ↑ "Official Greg Dialogue," side 218, opslag 8711. BZPower.
8. ↑ GregF's blog at BZPower, 24. jan 2009
9. ↑ Metallic Bones? - BIONICLE Storyline & Theories - BZPower
10. ↑ Skin? - Farshtey Feed – BZPower
11. ↑ "Chat with Greg Farshtey," side 263, opslag 8681878. LEGO Message Boards.
12. ↑ 12,0 12,1 "Chat with Greg Farshtey," side 793, opslag 13394020. LEGO Message Boards.
13. ↑ "Official Greg Dialogue," side 206, opslag 8219. BZPower.
14. ↑ "Official Greg Dialogue," side 309, opslag 12347. BZPower.
15. ↑ 15,0 15,1 15,2

Please specify a comic to cite.

Please specify a comic to cite.
17. ↑ 17,0 17,1
*Raid on Vulcanus*.
*BIONICLE: Legenden genopstår*.
19. ↑ "Official Greg Dialogue," side 212, opslag 8441. BZPower.
*Mata Nui's Guide to Bara Magna*, s. 7.
21. ↑ 21,0 21,1
*Sahmads fortælling*
22. ↑ "Official Greg Dialogue," side 260, opslag 10382. BZPower.
23. ↑ "Official Greg Dialogue," side 256, opslag 10221. BZPower.
24. ↑ "Kapitel 2."

*Sahmads fortælling*
*Mata Nui's Guide to Bara Magna*.
*Rejsens ende*.
27. ↑ "Official Greg Dialogue," side 213, opslag 8513. BZPower.
28. ↑ "Chat with Greg Farshtey," side 430, opslag 10897499. LEGO Message Boards.
29. ↑ "Chat with Greg Farshtey," side 433, opslag 10907645. LEGO Message Boards.
30. ↑ "Kapitel 12."

*Mørkets regime*.
31. ↑ "Chat with Greg Farshtey," side 416, opslag 10821891. LEGO Message Boards.
32. ↑ "Kapitel 9."

*Skrall-imperiet*.
33. ↑ "Farshtey Feed," 2008-12-12. BZPower.
34. ↑ *ăger*. Charlton T. Lewis and Charles Short. *A Latin Dictionary*.
35. ↑ "Farshtey Feed," 2008-11-21. BZPower.
36. ↑ "Chat with Greg Farshtey," side 702, opslag 12593693. LEGO Message Boards.

## Se også

* Galleri:Agori
* Okotanere - De fredelige, magtesløse/kraftløse indbyggere på Okoto i Generation 2-historien.

en:Agori
de:Agori
es:Agori
fr:Agori